【戰況R3】上次潘頓擺前熱倒被問話 今次換人補中！
2024年05月11日 14:17
東網電視
更多新聞短片
第3場三班直路賽，大熱門係2倍馬「水晶酒杯」，今日呂廐佈下重兵諗住狂追榜首伍鵬志，點知呢隻就遇滑鐵盧！何澤堯「水晶酒杯」發揮已經係水準之上，早就在外欄透出，但孭住135磅，最終畀輕16磅的全場最低分馬「嘉應獎昇」殺咗呀！後駒上次用潘頓擺前走被問話，今次改用巴度，即刻補中而回，至於跑第3、4名則為直路賽專家「怡心聲」同埋蔡明紹坐騎「萬里飛至」。
贏到第33W嘅賀賢，話「嘉應獎昇」上季喺新馬賽贏兩場，但隻馬都仲好後生，思想唔成熟，今季初插三班花咗一段時間去處理隻馬問題，佢會入閘有困難，陣上唔識放鬆等等，所以都1400米縮番落1000米，1000米步速可能會適應得好啲。今場賽後巴度匯報隻馬都係跑住直路先好啲，但隻馬成熟同學識放鬆後，應該係一隻一哩馬，但呢個真係長期目標，現階段唔會跑到咁長住。
第3場賽果：10-1-3-5
二重彩賽果：10-1(最後賠率8)